** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Madonā

**APSTIPRINĀTI**

ar Madonas novada pašvaldības domes

25.07.2025. lēmumu Nr. 36

(protokols Nr. 4, 8. p.)

**ATKĀRTOTAS IZSOLES NOTEIKUMI**

**Nekustamā īpašuma** **“Smecere”, Lazdonas pagastā, Madonas novadā,**

**zemes vienības ar kadastra apzīmējumu 70660010056**

**teritorijas daļas īstermiņa zemes nomas tiesībai**

**sabiedriskās ēdināšanas ORGANIZĒŠANAI publiskā pasākuma** **“Pasaules čempionāts blakusvāģu motokrosā Madonā”**

**norises laikā**

Mototrasē “Smeceres sils”, Madonas novadā

1. **Vispārīgie noteikumi**
	1. Izsoles noteikumi (turpmāk – Noteikumi) nosaka kārtību, kādā tiks noteikts Madonas novada pašvaldībai piederošā nekustamā īpašuma ar kadastra numuru 7066 001 0056 sastāvā esošās zemes vienības ar kadastra apzīmējumu 7066 001 0056 un adresi – "Smecere", Lazdonas pag., Madonas nov., teritorijas daļas 0,2 haplatībā (2.pielikums) (turpmāk – Objekts) īstermiņa zemes nomas tiesību nomnieks.
	2. Īstermiņa zemes nomas tiesību izsole tiek rīkota saskaņā ar Pašvaldību likuma 4.panta pirmās daļas 5., 12.punktu, 5. pantu un 73. panta ceturto daļu, Ministru kabineta 19.06.2018. noteikumu Nr. 350 “Publiskas personas zemes nomas un apbūves tiesības noteikumi” 28., 29.5., 29.7., 30.4. un 32. punktu, Publisku izklaides un svētku pasākumu drošības likuma 5. panta otro daļu.
	3. Īstermiņa zemes nomas tiesību mutisko izsoli organizē un veic Madonas novada pašvaldības izveidotā Pašvaldības īpašuma iznomāšanas un atsavināšanas izsoļu komisija (turpmāk – Komisija). Ar Noteikumiem var iepazīties interneta vietnē www.madona.lv vai Madonas novada Centrālajā administrācijā, Saieta laukums 1, Madona, Madonas novads, 101.kabinetā darba laikā (darba dienās no plkst.8.00 - 17.00, pirmdienās līdz pkst.18.00, piektdienās līdz plkst.16.00)
	4. Iznomātājs – Madonas novada pašvaldība.
	5. Izsole ir mutiska ar augšupejošu soli.
	6. Pieteikums dalībai izsolē un dokumenti pie tā (turpmāk – Pieteikums) ir iesniedzami Madonas novada pašvaldībā, Saieta laukums 1, Madona, Madonas novads, 101. kabinetā darba dienās no plkst.8.00 līdz plkst.17.00, pirmdienās līdz plkst.18.00, piektdienās – līdz plkst.16.00, vai elektroniski nosūtāmi uz pasts@madona.lv līdz **2025.gada\_\_\_\_\_\_\_\_\_\_\_\_plkst.\_\_\_\_\_\_.** Pieteikumu un tam pievienotos dokumentus klātienē iesniedz slēgtā aploksnē, uz aploksnes norādot, “Pieteikums nekustamā īpašuma “Smecere”, Lazdonas pagastā, Madonas novadā īstermiņa zemes nomas tiesību izsolei”. Pieteikums un visi tam pievienotie dokumenti iesniedzami valsts valodā.
2. **Objekta raksturojums**
	1. Zemes vienības ar kadastra apzīmējumu 7066 001 0056 un adresi – “Smecere”, Lazdonas pagasts, Madonas novads, teritorijas daļas 0,2 ha platībā saskaņā ar 2.pielikumu.
	2. Nomas Objekta izmantošanas mērķis – organizēt un nodrošināt sabiedrisko ēdināšanu un alkohola tirdzniecību pašvaldības rīkotajā publiskajā pasākumā “Pasaules čempionāts blakusvāģu motokrosā Madonā” (turpmāk – Pasākums) 2025. gada 16. un 17. augustā, Ēdināšanas zonā 7 tirdzniecības vietās.
	3. Elektroenerģijas pieslēgums netiek nodrošināts.
	4. Objekta īstermiņa nomas līguma termiņš – **2025. gada 16. – 17. augusts**.
	5. **Tehniskās prasības, ko Nomnieks nodrošina**:
		1. **Objektā** 7 tirdzniecības vietās 7 dažādu sabiedriskās ēdināšanas uzņēmumu tirdzniecību Pasākuma apmeklētājiem Pasākuma laikā (prognozētais Pasākuma apmeklētāju skaits apmēram 3000 dienā), 5 darba dienu laikā no izsoles dienas Nomnieks iesniedz Iznomātāja pārstāvim uz e-pastu ramona.vucane@madona.lv uzņēmumu sarakstu, kurā norāda uzņēmuma nosaukumu, reģistrācijas numuru, katras tirdzniecības vietas metrāžu (m), ēdienu un dzērienu sortimentu katrā tirdzniecības vietā, telšu, galdu un krēslu izvietojuma shēmu.
		2. Katrā no 7 tirdzniecības vietām:
			1. tirdzniecība atļauta tikai no teltīm (krāsas: vienādas krāsas vizuālais noformējums);
			2. vismaz divus rollbārus;
			3. estētisks, ar Noteikumu 2.6. punktā noteiktā Iznomātāja pārstāvi saskaņots Ēdināšanas zonas noformējums;
			4. aprīkojums: 17 galdu un krēslu komplekti, katrs komplekts sešām personām. Galdiem un krēsliem jābūt vienādiem, teicamā tehniskā un vizuālā stāvoklī;
			5. dažādību ēdienu piedāvājuma sortimentā (ieskaitot veģetāro un vegāno ēdienu piedāvājumu);
			6. [bezskaidras naudas norēķinus;](https://www.seb.lv/info/bizness/prasiba-nodrosinat-bezskaidras-naudas-norekinus-izdeviga-gan-pircejiem-gan-tirgotajiem)
			7. pilnīgu elektroenerģijas nodrošinājumu;
			8. atkritumu savākšanu un kārtības uzturēšanu, galdu un krēslu tīrīšanu un uzturēšanu kārtībā;
			9. uzņēmumam ir reģistrēts saimnieciskās darbības veids atbilstoši saimnieciskās darbības/nozares klasifikācijas kodam (NACE) un ir izsniegta speciālā atļauja (licence) komercdarbībai ar akcīzes precēm saskaņā ar spēkā esošajiem normatīvajiem aktiem;
			10. ka netiek tirgoti stiprie alkoholiskie dzērieni
	6. Neskaidrību gadījumā par Objekta robežām vai tehniskajām prasībām sazināties ar Iznomātāja pārstāvi Gunāru Ikaunieku, mob. t. 26396032, e-pasta adrese gunars.ikaunieks@madona.lv
3. **Izsoles veids, maksājumi un samaksas kārtība**
	1. Maksāšanas līdzekļi – **100 % *euro***.
	2. Izsoles sākumcena – Objekta sākotnējā aprēķinātā nomas maksa **4 000,00 *euro*** (četri tūkstoši *euro*, 00 centi) bez pievienotās vērtības nodokļa.
	3. Izsoles solis noteikts **400,**00 ***euro*** (četri simti *euro*, 00 centi).
	4. Izsoles nodrošinājums - drošības nauda 10% apmērā no Objekta sākotnējās nomas maksas, kas ir 400,00 EUR (četri simti *euro*, 00 centi). Pirms Pieteikuma dalībai izsolē iesniegšanas persona samaksā izsoles nodrošinājumu – drošības naudu, ieskaitot Madonas novada pašvaldības norēķinu kontā LV 37 UNLA 0030 9001 3011 6, SEB banka, norādot maksājuma mērķi “Drošības nauda nekustamā īpašuma “Smecere”, Lazdonas pagastā, Madonas novadā īstermiņa zemes nomas tiesību izsolei”.
	5. Izsoles dalībniekiem, kuri piedalījušies izsolē, bet nav nosolījuši nomas Objektu, un pretendentiem, ja tie nekvalificējas dalībai izsolē, 5 (piecu) darba dienu laikā tiek atmaksāts izsoles nodrošinājums kredītiestādes kontā, kura numurs norādīts norēķinu rekvizītos.
	6. Iznomātājs nomas līgumu slēdz ar izsoles dalībnieku (turpmāk – Nomnieks), kurš atbilst iznomātāja nosacījumiem un izsolē ir piedāvājis augstāko nomas maksu.
	7. Nomnieks samaksu par Objekta zemes nomu veic **100 %** apmērā pēc līguma noslēgšanas. Iznomātājs izraksta rēķinu un izsniedz to Nomniekam, nosūtot to uz Nomnieka norādīto e-pasta adresi.
	8. Papildus nosolītajai zemes nomas maksai Nomnieks Iznomātājam maksā:
		1. Pievienotās vērtības nodokli Latvijas Republikas normatīvajos aktos paredzētajā apmērā un kārtībā.
		2. Pašvaldības nodevu saskaņā ar Madonas novada pašvaldības 2022. gada 23. augusta saistošajiem noteikumiem Nr. 29 “Par ielu tirdzniecību un tirgus statusa piešķiršanas kārtību Madonas novadā”.
4. **Nosacījumi pretendenta dalībai izsolē**
	1. Par izsoles dalībnieku var kļūt juridiska vai fiziska persona, kura saskaņā ar spēkā esošajiem normatīvajiem aktiem un šiem Noteikumiem ir tiesīga piedalīties izsolē un iegūt Objekta īstermiņa nomas tiesības, lai organizētu un nodrošinātu sabiedrisko ēdināšanu un alkohola tirdzniecību pašvaldības rīkotajā publiskajā pasākumā “Pasaules čempionāts blakusvāģu motokrosā Madonā”.
	2. Juridiska vai fiziska persona ir tiesīga piedalīties izsolē, ja tā normatīvajos aktos noteiktajos gadījumos ir reģistrēta Latvijas Republikas Uzņēmumu reģistrā un kurai:
		1. nav Valsts ieņēmumu dienesta administrēto nodokļu (nodevu) parādu Latvijas Republikā vai valstī, kurā tā reģistrēta, tajā skaitā valsts sociālās apdrošināšanas iemaksu parādi, kas kopsummā pārsniedz 150,00 *euro* (viens simts piecdesmit *euro*, 00 centi), kā arī maksājumu (nodokļi, nomas maksājumi utt.) parādu attiecībā pret Madonas novada pašvaldību;
		2. nav pasludināta maksātnespēja, nav uzsākts likvidācijas process, tās saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu;
		3. ir pieredze organizējot sabiedriskās ēdināšanas nodrošināšanu ne mazāk kā 3000 personām un ne mazāk kā 2 (divos) brīvdabas publiskos pasākumos pēdējo 3 (trīs) gadu laikā, ko var apliecināt ar brīvdabas publiskā pasākuma organizatora atsauksmi vai līgumu.
	3. Visi pretendenti, kuri vēlas piedalīties izsolē, 3.4. punktā norādītajā pašvaldības kontā iemaksā drošības naudu - 4**00,00 *euro***.
	4. Izsoles uzvarētājam iemaksātā drošības nauda netiek atmaksāta līdz Līguma saistību pilnīgai izpildei, tai skaitā līgumsoda naudas samaksāšanai.
	5. Iemaksātā drošības nauda (izņemot līgumsodu) tiek atmaksāta pēc visu saistību ar Iznomātāju pilnīgas nokārtošanas.
	6. Pretendenti, kas nav iemaksājuši drošības naudu līdz šo noteikumu 1.6. punktā norādītajam datumam, izsolei netiek reģistrēti.
	7. Nomniekam par katru tirdzniecības vietu, ja tā dabā neatbilst tehniskajām prasībām, kas Nomniekam jānodrošina atbilstoši Noteikumu nosacījumiem, **tiek piemērots līgumsods 100,00 *euro*** ( viens simts *euro*, 00 centi), ko ietur no drošības naudas.
	8. Izsolē pretendentam nav tiesību piedalīties, ja personai, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
5. **Izsoles pretendentu reģistrēšana**
	1. Izsoles dalībnieks – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, iesniedz pieteikumu. Pieteikumam pievieno pieredzi apliecinošus dokumentus saskaņā ar Nolikuma 4.2.3. apakšpunktu.
	2. Piesakoties izsolei, pretendents apliecina, ka iepazinies ar šiem Noteikumiem, piekrīt tiem un nav iebildumu pret šo Noteikumu nosacījumiem.
	3. Pēc pieteikumu iesniegšanas termiņa beigām, Komisija slēgtā sēdē bez pretendentu piedalīšanās izvērtē pieteikumu atbilstību šo noteikumu prasībām, ņemot vērā iesniegtos dokumentus. Komisijas lēmums par pretendena iekļaušanu vai neiekļaušanu dalībnieku sarakstā tiek nosūtīts uz pretendenta norādīto e-pasta adresi.
	4. Ja pretendents ir izpildījis izsoles noteikumu prasības, tas tiek reģistrēts nomas tiesību izsoles dalībnieku reģistrācijas sarakstā, kurā ieraksta šādas ziņas:
		1. dalībnieka kārtas numurs;
		2. dalībnieka nosaukums, reģistrācijas numurs, juridiskā adrese.
	5. pretendents netiek reģistrēts dalībai izsolei, ja:
		1. nav izpildīti visi šo Noteikumu 4. punktā minētie nosacījumi. Komisija ir tiesīga pārbaudīt pretendenta sniegto informāciju, sazinoties ar pretendenta norādītā pasākuma organizētāju;
		2. sniedzis nepatiesu informāciju.
	6. Izsoles dalībnieks var tikt svītrots no dalībnieku saraksta, ja
		1. uz izsoles dienu ir ierosināta dalībnieka maksātnespēja vai tā saimnieciskā darbība ir apturēta;
		2. saņemta informācija par dalībnieka nenokārtotajiem parādiem, kas var būt par iemeslu tā maksātnespējas ierosināšanai.
		3. Sniedzis nepatiesu informāciju.
	7. Komisija nav tiesīga līdz izsoles sākumam iepazīstināt fiziskās un juridiskās personas ar ziņām par izsoles pretendentiem.
6. **Izsoles norise**

6.1. Izsole notiek Komisijas atklātā sēdē Madonas novada pašvaldības ēkā, Saieta laukumā 1, Madonā, Madonas novadā (1. stāvs, 116. kab. “Mazā apspriežu zāle”), **2025. gada** \_\_\_\_\_\_\_\_\_\_\_\_\_\_\_\_\_\_\_ plkst. \_\_\_\_\_\_\_\_.

6.2. Izsoles gaita tiek protokolēta. Izsoles protokolā atspoguļo visas komisijas priekšsēdētāja (vadītājs) un dalībnieku darbības izsoles gaitā. Protokolu paraksta visi komisijas locekļi.

6.3. Izsole notiek, ja uz to ir pieteicies, noteiktajā kārtībā reģistrējies un ierodas vismaz viens dalībnieks. Dalībnieki pirms izsoles sākšanas tiek iepazīstināti ar izsoles noteikumiem, ko apliecina ar saviem parakstiem dalībnieku reģistrācijas sarakstā.

6.4. Ja noteiktajā laikā uz izsoli ierodas vismaz 1 (viens) dalībnieks, izsoles vadītājs paziņo par izsoles uzsākšanu.

6.5. Izsolē starp dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.

6.6. Izsoles gaita:

6.6.1. Izsoli vada komisijas priekšsēdētājs;

6.6.2. Komisijas priekšsēdētājs, atklājot izsoli, iepazīstina ar komisijas sastāvu un pārliecinās par dalībnieku ierašanos saskaņā ar dalībnieku reģistrācijas sarakstu;

6.6.3. dalībniekam tiek izsniegta kartīte ar numuru, kas atbilst dalībnieku reģistrācijas sarakstā ierakstītajam kārtas numuram;

6.6.4. Izsoles komisijas vadītājs īsi raksturo iznomājamo Objektu, paziņo izsoles sākotnējo nomas maksu, kā arī izsoles soli – par kādu sākotnējā nomas maksa tiek paaugstināta ar katru nākamo solījumu;

6.6.5. Ja mutiskai izsolei ir reģistrēts un ieradies tikai viens dalībnieks, izsoli atzīst par notikušu. Iznomātājs ar dalībnieku slēdz nomas līgumu par nomas maksu, kas nav zemāka par izsoles sākumcenu;

6.6.6. Dalībnieki solīšanas procesā paceļ savu reģistrācijas kartīti ar numuru. Izsoles vadītājs atkārto pirmā solītāja reģistrācijas numuru un nosauc piedāvāto maksu. Piedāvātās izsoles maksas pieaugums nedrīkst būt mazāks par izsoles soli;

6.6.7. Izsoles komisija izsoles gaitā izsoles protokolā atzīmē katra dalībnieka piedāvāto maksu, turpinot maksas atzīmēšanu, kamēr to paaugstina. Atsakoties no turpmākas solīšanas, katrs dalībnieks dalībnieku reģistrācijas sarakstā ar parakstu apliecina savu pēdējo solīto nomas maksas summu;

6.6.8. Ja vairāki solītāji reizē sola vienādu maksu un neviens to nepārsola, tad nomas tiesības iegūst solītājs, kurš pieteikumu izsolei ir iesniedzis agrāk;

6.6.9. Ja neviens no izsoles dalībniekiem vairs augstāku maksu nepiedāvā, izsoles vadītājs trīs reizes atkārto pēdējo augstāko maksu un fiksē to ar vārdu “iznomāts”. Tas nozīmē, ka Nomas objekts ir iznomāts izsoles dalībniekam, kas nosolījis pēdējo augstāko maksu;

6.6.10. Dalībnieks, kurš pēdējais piedāvājis augstāko nomas maksu, pēc nosolīšanas nekavējoties ar parakstu protokolā apliecina tajā norādītās nomas maksas atbilstību nosolītajai.

1. **Izsoles rezultātu apstiprināšana**
	1. Komisija ne vēlāk kā divu darba dienu laikā pēc izsoles paraksta izsoles protokolu un apstiprina izsoles rezultātus.
2. **Nobeiguma noteikumi**
	1. Izsole atzīstama par nenotikušu, ja:
		1. nosolītājs ir tāda persona, kura nevar slēgt darījumus vai kurai nebija tiesību piedalīties izsolē;
		2. noteiktajos termiņos nav reģistrējies neviens izsoles dalībnieks;
		3. neviens dalībnieks nav pārsolījis izsoles sākumcenu.

8.2. Lēmumu par izsoles atzīšanu par nenotikušu pieņem Komisija.

8.3. Dalībniekam ir tiesības iesniegt sūdzību Madonas novada pašvaldības domes priekšsēdētājam par Komisijas veiktajām darbībām 2 (divu) darbdienu laikā no izsoles dienas.

8.4. Noteikumiem ir šādi pielikumi, kas ir Noteikumu neatņemama sastāvdaļa:

8.4.1. 1. pielikums Pieteikums nomas tiesību izsolei;

8.4.2. 2. pielikums Izsoles Objekta grafiskais attēlojums;

8.4.3. īslaicīgas nomas līguma projekts.

**1. pielikums**

***25.07.2025.*** ***Madonas novada pašvaldības nekustamā īpašuma***

***ar adresi “Smecere”, Lazdonas pagasts, Madonas novads,***

***īslaicīgas nomas tiesību izsoles noteikumiem***

**Madonas novada pašvaldībai**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (reģistrācijas Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese, tālrunis, e-pasts)

**PIETEIKUMS**

***nekustamā īpašuma “Smecere”, Lazdonas pagasts, Madonas novads, zemes vienības ar kadastra apzīmējumu 70660010056 teritorijas daļas īstermiņa zemes nomas tiesību izsolei ar mērķi organizēt sabiedrisko ēdināšanu pasākumā “Pasaules čempionāts blakusvāģu motokrosā Madonā”***

Ar šī pieteikuma iesniegšanu piesaku savu dalību nekustamā īpašuma “Smecere”, Lazdonas pagasts, Madonas novads, zemes vienības ar kadastra apzīmējumu \_\_\_\_\_\_\_\_\_\_\_\_\_\_ daļas \_\_\_ ha kopplatībā īslaicīgas nomas tiesības mutiskā izsolē.

* *piekrītu manu personas datu apstrādei;*
* *apliecinu, ka šajā iesniegumā norādītā informācija ir patiesa;*
* *apzinos, ka par nepatiesu ziņu sniegšanu mani var saukt pie normatīvajos aktos noteiktās atbildības;*
* *piekrītu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm;*
* *apliecinu, ka uz pieteikuma iesniegšanas brīdi Pieteicējam nav pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, nav apturēta vai izbeigta saimnieciskā darbība, nav uzsākts likvidācijas process, nav nodokļu parādu valstij un Madonas novada pašvaldībai, tostarp nekustamā īpašuma nodokļu parādu.*

Pievienotie dokumenti:

2025.gada \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_*(paraksts, paraksta atšifrējums)*

*„Ar informāciju par Madonas novada pašvaldības personas datu apstrādes pamatnolūkiem saskaņā ar Eiropas Parlamenta un Padomes regulai Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 13.panta nosacījumiem ir iespējams iepazīties Madonas novada pašvaldības privātuma politikā:* [*http://www.madona.lv/datu-privatuma-politika/*](http://www.madona.lv/datu-privatuma-politika/)*”*

**2. pielikums**

***25.07.2025.*** ***Madonas novada pašvaldības nekustamā īpašuma***

***ar adresi “Smecere”, Lazdonas pagasts, Madonas novads,***

***īslaicīgas nomas tiesību izsoles noteikumiem***

**Izsoles objekts -** **zemes vienības ar kadastra apzīmējumu 7066 001 0056 un**

**adresi “Smecere”, Lazdonas pagasts, Madonas novads,**

 **teritorijas daļas izvietojuma grafiskais attēlojums (Ēdināšanas zona)**

****

**3.pielikums**

***25.07.2025.*** ***Madonas novada pašvaldības nekustamā īpašuma***

***ar adresi “Smecere”, Lazdonas pagasts, Madonas novads,***

***īslaicīgas nomas tiesību izsoles noteikumiem***

ĪSTERMIŅA ZEMES NOMAS LĪGUMA PROJEKTS

|  |  |
| --- | --- |
| **Datums**  | *Līguma parakstīšanas datums ir pēdējā pievienotā droša elektroniskā paraksta un tā laika zīmoga datums* |
| **Vieta** | Madona |
| **Līguma numurs** |  |
| **Iznomātājs** | Nosaukums  | **Madonas novada pašvaldība** |
| Reģistrācijas Nr. | 90000054572 |
| Adrese | Saieta laukums 1, Madona, Madonas novads, LV-4801 |
| Norēķinu konts  | Nr. LV37UNLA0030900130116AS “SEB banka” |
| Paraksta tiesīgā persona | Pašvaldības izpilddirektors Uģis Fjodorovs |
| Pamats  | Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 33.14. apakšpunkts |
| Par līguma izpildes kontroli atbildīgais darbinieks | Iznomātāja pārstāvis Gunārs Ikaunieks, mob. t. 26396032, e-pasta adrese gunars.ikaunieks@madona.lv |
| **Nomnieks** | Nosaukums |  |
| Reģistrācijas Nr. |  |
| Juridiskā adrese/adrese |  |
| Paraksttiesīgā persona  |  |
| Pārstāvības pamats |  |
| Norēķinu konts |  |
| Kontaktinformācija |  |
| Par līguma izpildi atbildīgais darbinieks |  |

Nomnieks un Iznomātājs (kopā – Puses un katrs atsevišķi – Puse), noslēdz šādu līgumu (turpmāk – Līgums):

1. **Speciālie noteikumi**

|  |  |
| --- | --- |
| **Nomas objekts****un tehniskās prasības**  | Zemes vienības ar kadastra apzīmējumu 7066 001 0056, Lazdonas pagasts, Madonas novads, teritorijas daļa (turpmāk – Objekts) atbilstoši Līguma grafiskajam pielikumam Nomniekam ir saistošas un Nomnieks ievēro izsoles noteikumos noteiktās tehniskās prasības (Noteikumu 2.5. punkts) |
| **Nomas termiņš** | Objekts tiek iznomāts uz šādu termiņu:1. Pasākuma sagatavošanas laiks no 2025. gada 15. augusta plkst.08.00 līdz 2025. gada 15. augusta plkst. 21.00
2. Pasākuma demontāžas laiks - līdz 2025. gada 18. augusta plkst. 9.00
3. Tiešais pasākuma norises laiks 2025. gada 16. augustā plkst.8.30 – 23.00; 17. augustā no plkst. 8.30 – 19.00
 |
| **Drošības nauda un līgumsods** | Par tirdzniecības vietu neatbilstību tehniskajām prasībām, kas Nomniekam jānodrošina Objektā atbilstoši Noteikumu un Līguma nosacījumiem, tiek noteikts Līgumsods 100,00 EUR (viens simts *euro*) par katru tirdzniecības vietu, un to ietur no iemaksātās drošības naudas (Izsoles noteikumu 3.4. punkts). Drošības nauda 400,00 EUR (četri simti *euro*), no kuras nav ieturēts Līgumsods, tiek atmaksāta 5 darba dienu laikā Nomniekam pēc pasākuma norises un abpusējo saistību izpildīšanas. |
| **Objekta nomas mērķis** | Objekts tiek iznomāts ar mērķi organizēt un nodrošināt sabiedrisko ēdināšanu un alkohola tirdzniecību pašvaldības rīkotajā publiskajā pasākumā “Pasaules čempionāts blakusvāģu motokrosā Madonā” 2025. gada 16. un 17. augustā, Ēdināšanas zonā 7 tirdzniecības vietās.  |
| Līguma termiņš | Līgums stājas spēkā ar Līguma parakstīšanas dienu un ir spēkā līdz pilnīgai saistību izpildei. |
| **Nomas maksa** | **\_\_\_\_\_\_\_\_EUR** (\_\_\_\_\_\_\_\_\_\_\_\_\_\_\_\_\_\_\_euro), bez pievienotās vērtības nodokļa (turpmāk – PVN).Papildus maksājams PVN normatīvajos aktos noteiktajā apmērā |
| **Nomas maksas samaksas termiņš un kārtība**  | Nomas maksa pilnībā (100%) tiek maksāta 1 (vienā) maksājumā : 5 (piecu) dienu laikā pēc Līguma noslēgšanas. Iznomātājs izraksta rēķinu un elektroniski nosūta Nomniekam uz e-pastu |
| **Pilnvaroto pārstāvju pilnvaras** | Pušu pilnvarotie pārstāvji ir atbildīgi par:1. Līguma izpildes uzraudzīšanu, tai skaitā, Objekta pieņemšanas un nodošanas organizēšanu atbilstoši Līguma prasībām ar pieņemšanas- nodošanas aktu. Iznomātāja pārstāvis pilnvarots kontrolēt Līguma saistību izpildi, tai skaitā apmeklēt Objektu, lai novērtētu tā stāvokli un Nomnieka darbības atbilstību, parakstīt pieņemšanas-nodošanas aktus;
2. rēķinu savlaicīgu izsniegšanu un apmaksu;
3. organizatorisko jautājumu risināšanu, kas saistīti ar Līguma izpildi.
 |

1. **Vispārīgie noteikumi**
2. Iznomātājs nodod Nomniekam lietošanā ar pieņemšanas-nodošanas aktu Objektu Speciālajos noteikumos noteiktajā termiņā.
3. Iznomātājs sagatavo rēķinu par visu Objekta izmantošanas laiku un iesniedz to Nomniekam apmaksai.Par Nomas maksas samaksas dienu uzskatāma diena, kurā maksājums ir ieskaitīts Iznomātāja bankas norēķinu kontā.
4. Iznomātājam ir tiesības vienpusēji atkāpties no nomas saistības un nepielaist Nomnieku pie Objekta izmantošanas, ja Nomnieks nav veicis Līgumā noteikto maksājumu termiņā.
5. Gadījumā, ja Iznomātājs pārtrauc Objekta lietošanu iepriekš neparedzētu apstākļu dēļ, viņš par to informē Nomnieku vienu darba dienu iepriekš. Nomniekam šajā gadījumā nav tiesību lietot Objektu un viņš par to nemaksā.
6. **Iznomātājs:**
	1. apņemas nodot lietošanā Objektu saskaņā ar Līguma noteikumiem;
	2. garantē Nomniekam tiesības lietot Objektu bez traucējuma vai pārtraukuma no Iznomātāja puses;
	3. veic Objekta apskati, lai konstatētu, vai Nomnieks to izmanto atbilstoši Līguma un Noteikumu noteikumiem;
	4. prasa Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus;
	5. vienpusēji izbeidz Līgumu pirms termiņa un liedz Nomniekam izmantot Objektu, ja Nomnieks nav ievērojis savai darbībai saistošos normatīvos aktus;
	6. neatbild par Nomnieka mantas bojāšanos vai bojāeju trešo personu vai nepārvaramas varas iedarbības rezultātā.
7. **Nomnieks:**
	1. nodrošina Objekta izmantošanu Speciālajos noteikumos paredzētajam mērķim un atbilstoši Noteikumu prasībām;
	2. organizē un nodrošina Objektā 7 tirdzniecības vietas ar 7 dažādiem sabiedriskās ēdināšanas uzņēmumiem, kas nodrošina publiskā pasākuma “Pasaules čempionāts blakusvāģu motokrosā Madonā” apmeklētāju ēdināšanu;
	3. 5 darba dienu laikā no izsoles dienas iesniedz Iznomātāja pārstāvim uz e-pastu ramona.vucane@madona.lv uzņēmumu sarakstu, kurā norāda uzņēmuma nosaukumu, reģistrācijas numuru, katras tirdzniecības vietas metrāžu (m), ēdienu un dzērienu sortimentu katrā tirdzniecības vietā, telšu, galdu un krēslu izvietojuma shēmu.
	4. Organizē un nodrošina ēdināšanu pasākuma apmeklētājiem pasākuma laikā;
	5. saskaņo ar Iznomātāju noņemamu konstrukciju uzstādīšanu Objektā, nebojājot to;
	6. saskaņo ar Iznomātāju jebkādas Nomnieka tehnikas izmantošanu Objektā;
	7. nodrošina elektroenerģijas pieslēgumu 7 tirdzniecības vietās;
	8. ar savu darbību neizraisa Objekta applūšanu ar notekūdeņiem un piesārņošanu ar atkritumiem;
	9. nodrošina Objekta 7 tirdzniecības vietu sakopšanu un uzturēšanu kārtībā un tīrībā atbilstoši normatīvo aktu, tai skaitā pašvaldības saistošo noteikumu, prasībām;
	10. nerada traucējumus citiem īpašuma izmantotājiem;
	11. samaksā Nomas maksu Speciālajos noteikumos noteiktajā kārtībā un termiņā;
	12. pirms tirdzniecības uzsākšanas samaksā pašvaldības nodevu par ielu tirdzniecību un izņem tirdzniecības atļauju;
	13. uztur un lieto Objektu saudzīgi, atbilstoši tā mērķim;
	14. atbild par Objekta labiekārtojuma un Iznomātāja mantas sabojāšanu Nomnieka vai trešo personu vainas dēļ;
	15. neizvieto reklāmu bez saskaņošanas ar Iznomātāju;
	16. atlīdzina visus zaudējumus vai izdevumus, kādi Iznomātājam radušies Nomnieka vainas dēļ;
	17. nodrošina, ka Objektā esošās personas ievēro no Līguma izrietošos Nomnieka pienākumus. Nomnieks atbild par šo personu darbībām vai bezdarbību, it kā tās būtu paša Nomnieka darbības vai bezdarbība, un apmaksā zaudējumus, kas radušies minēto personu darbības vai bezdarbības rezultātā;
	18. avārijas gadījumā Objektā nekavējoties veic iespējamos neatliekamos pasākumus avārijas un avārijas seku mazināšanai, ziņo par to attiecīgajam dienestam un Iznomātājam, piedalās apsekošanas akta sastādīšanā;
	19. nodrošina 7 (septiņu) tirdzniecības vietu estētisko noformējumu, kas saskaņots ar

Iznomātāju, un aprīkojumu atbilstoši 17 galdu un krēslu komplekti, katrs komplekts sešām personām. Galdiem un krēsliem jābūt vienādiem, teicamā tehniskā un vizuālā stāvoklī, kā tas paredzēts Noteikumos

* 1. gadījumā, ja Nomnieks nodara zaudējumus vai kaitējumu trešajām personām, tas atlīdzina visus radītos zaudējumus.
1. Ja Iznomātājs konstatē, ka Objekts vai tā labiekārtojums vai Iznomātāja manta ir bojāta, Puses sastāda aktu, ko paraksta Pušu pilnvarotie pārstāvji, un vienojas par termiņu (ne vairāk par 3 darba dienām), kurā Nomnieks bojājumus novērsīs.
2. Ja Iznomātājs konstatē Nomnieka darbības pārkāpumus attiecībā uz tirdzniecības vietu neatbilstību tehniskajām prasībām, par to sastāda aktu, ko paraksta Pušu pilnvarotie pārstāvji, un ietur Līgumsodu no drošības naudas.
3. Puses nav atbildīgas par Līguma saistību neizpildi nepārvaramas varas apstākļu dēļ. Tie var būt valdības lēmumi, stihiskas nelaimes, ierobežojumi enerģijas padevē un piegādē, kā arī citi apstākļi, kas Pusēm nav kontrolējami.
4. Visi strīdi un domstarpības saistībā ar Līgumu, ko nevar noregulēt starp Pusēm pārrunu ceļā, tiek risināti tiesā.
5. Puses var izbeigt Līgumu pirms tā darbības termiņa beigām, savstarpēji rakstiski par to vienojoties.
6. Līgums saistošs Pusēm, to pilnvarotajām personām, tiesību un saistību pārņēmējiem.
7. Līguma grozījumi un papildu vienošanās ir spēkā tikai tad, ja tie ir rakstiskā formā un abpusēji parakstīti.
8. Visi paziņojumi ir iesniedzami rakstiski Līguma preambulā norādītajā adresē un uzskatāmi par saņemtiem 7. (septītajā) darba dienā pēc nosūtīšanas ar pasta sūtījumu, vai dienā, kad nodoti personīgi rokās pret parakstu, vai 2. (otrajā) dienā, ja tie iesniegti elektroniski, nosūtot uz epastu.
9. Puses apņemas nekavējoties paziņot viena otrai par savas atrašanās vietas, pārstāvja un citām būtiskām izmaiņām.
10. Līgums ir sagatavots latviešu valodā elektroniska dokumenta veidā un parakstīts elektroniski ar drošu elektronisko parakstu. Līgums stājas spēkā pēdējā droša elektroniskā paraksta un laika zīmoga pievienošanas brīdī.
11. Līgumam ir viens pielikums: Grafiskais pielikums uz 1 (vienas) lapas.

|  |  |
| --- | --- |
| Iznomātājs:**Madonas novada pašvaldība**Pašvaldības izpilddirektors **Uģis Fjodorovs***Datums skatāms laika zīmogā* | Nomnieks:*Datums skatāms laika zīmogā* |

Pielikums

**Zemes vienības ar kadastra apzīmējumu 7066 001 0056 un**

**adresi “Smecere”, Lazdonas pagasts, Madonas novads,**

 **teritorijas daļas izvietojuma grafiskais attēlojums (Ēdināšanas zona)**

****